section_heading: Životopis
paragraph_text: Godine 2286. Kirk je zbog neposluha degradiran na čin kapetana i vraćeno mu je zapovjedništvo nad Enterpriseom. Godine 2293. Kirk je otpratio klingonskog kancelara Gorkona na mirovnu konferenciju na Zemlji što je bio njegov izuzetan diplomatski uspjeh koji mu je donio mnogo pohvala. Međutim uskoro je, zajedno s McCoyjem, bio optužen zbog atentata na Gorkona i deportiran u kažnjeničku koloniju na asteroidu Rura Penthe. Poslije oslobođenja, kojeg je predvodio Spock s Enterpriseom, Kirk je pobijedio generala Changa u bitki kod Khitomera i spriječio atentat na federacijskog predsjednika što je omogućilo nastavak mirovne konferencije. Poslije obavljenog zadatka Enterprise-A je povučen iz službe, a Kirk se povukao u mirovinu.